Juta Nugin

Juta Nugin (sündinud 20. veebruaril 1950) on Eesti pedagoog, andragoog ja koolijuht. 

Ta oli aastatel 1988–2016 Tartu Täiskasvanute Gümnaasiumi (algselt Tartu Kaugõppekeskkooli) direktor ja keemiaõpetaja. Varem on ta olnud samas koolis ja Tartu 2. Keskkoolis keemia- ja füüsikaõpetaja. 
JaTa on olnud üks eestvedajaid reformis, millega arendati nõukogudeaegsetest õhtukeskkoolidest tänapäevased täiskasvanute gümnaasiumid. Koolijuhtimise kõrvalt on ta õpetanud ka vange Tartu Vanglas ning koolitanud koolidirektoreid. Nugina algatusel sai Tartu Täiskasvanute Gümnaasiumist esimene enesehindamist rakendanud täiskasvanute kool Eestis. 

2003. aastal kaitses Nugin Tartu Ülikooli pedagoogikaosakonnas kutsemagistritöö "Enesehindamine Tartu Täiskasvanute Gümnaasiumis" (juhendaja Tiia Tammaru).

 Tunnustus 

 2014 Tartu medal

Kategooria:Eesti koolijuhid
Kategooria:Eesti pedagoogid
Kategooria:Tartu inimesed
Kategooria:Sündinud 1950